Page:Beowulf (Wyatt).djvu/44

20

 etan unforhte,swa hē *oft dyde mægen Hrēð-manna.Nā þū mīnne þearft hafalan hȳclan,ac hē me habban wile d[r]ēore fāhne,gif mec dēað nimeð; byreð blōdig wæl,byrgean þenceð, eteð ān-gengaunmurnlīce, mearcað mōr-hopu;nō ðū ymb mīnes ne þearft līces feormeleng sorgian. Onsend Higelāce,gif mec hild nime, beadu-scrūda betst,þæt mīne brēost wereð, hrægla sēlest;þæt is Hrædlan lāf, Wēlandes geweorc.Gǣð ā wyrd swā hīo scel.”

 

Hrōðgār maþelode,helm Scyldinga: “F[or w]ere-fyhtum þū,wine mīn Bēowulf, ond for ār-stafumūsic sōhtest. Geslōh þin fæderfǣhðe mǣste, wearþ hē Heaþolāfetō hand-bonan mid Wilfingum;ðā hine Wedera cyn for here-brōganhabban ne mihte. Þanon hē gesōhteSūð-Dena folc ofer ȳða gewealc,Ār-*Scyldinga; ðā ic furþum wēoldfolce Deniga, ond on geogoðe hēoldgimme-rīce 